CELEX: C2006/048/15
Language: et
Date: 2006-02-25 00:00:00
Title: Euroopa Kohtu (esimene koda)  1. detsembri 2005.  aasta otsus kohtuasjas C-309/04 (Bundesfininzhof'i eelotsusetaotlus): Fleisch-Winter GmbH & Co. KG versus Hauptzollamt Hamburg-Jonas (Eksporditoetused — Maksimise tingimus — Veiseliha — Määrus (EMÜ) nr 3665/87 — Veiste spongioosne entsefalopaatia — Ekspordikeeld — Veatu ja standardne turustuskvaliteet — Ekspordideklaratsioon — Siseriiklik maksenõue — Sanktsioon)

25.2.2006   
            
            
               ET
            
            
               Euroopa Liidu Teataja
            
            
               C 48/8
            
         
      EUROOPA KOHTU
   
   (esimene koda)
   1. detsembri 2005. aasta otsus
   kohtuasjas C-309/04 (Bundesfininzhof'i eelotsusetaotlus): Fleisch-Winter GmbH & Co. KG versus Hauptzollamt Hamburg-Jonas (1)
   
   (Eksporditoetused - Maksimise tingimus - Veiseliha - Määrus (EMÜ) nr 3665/87 - Veiste spongioosne entsefalopaatia - Ekspordikeeld - Veatu ja standardne turustuskvaliteet - Ekspordideklaratsioon - Siseriiklik maksenõue - Sanktsioon)
   (2006/C 48/15)
   Kohtumenetluse keel: saksa
   Kohtuasjas C-309/04, mille esemeks on EÜ artikli 234 alusel Bundesfininzhof'i (Saksamaa) 20. aprilli 2004. aasta otsusega esitatud eelotsusetaotlus, mis saabus Euroopa Kohtusse 21. juulil 2004, menetluses Fleisch-Winter GmbH & Co. KG v. Hauptzollamt Hamburg-Jonas, tegi Euroopa Kohus (esimene koda), koosseisus: koja esimees P. Jann, kohtunikud N. Colneric, J. N. Cunha Rodrigues, E. Juhász (ettekandja) ja E. Levits; kohtujurist P. Léger, kohtusekretär ametnik K. Sztranc, 1. detsembril 2005 otsuse, mille resolutiivosa on järgmine:
   
               1.
            
            
               Komisjoni 27. novembri 1987. aasta määruse nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (muudetud komisjoni 2. detsembri 1994. aasta määrusega (EÜ) nr 2945/94), artiklit 13 tuleb tõlgendada nii, et sellega on vastolus see, kui veiseliha, mille suhtes kehtib ühenduse õigusega ettenähtud ekspordikeeld selle eksportimiseks ühest konkreetsest liikmesriigist teistesse liikmesriikidesse ja kolmandatesse riikidesse, võib käsitleda “veatu ja standardse turustuskvaliteediga” lihana, ning et selles nõutakse, et toetuste maksmiseks peab eksportija tõendama, et eksporditav toode ei pärine liikmesriigist, kust eksportimine on keelatud, juhul kui siseriiklikel ametiasutustel on andmeid, et toote suhtes kehtib ekspordikeeld.
            
         
               2.
            
            
               Siseriiklikus maksetaotluses esitatud kinnitus, et toode on “veatu ja standardse turustuskvaliteediga” määruse nr 3665/87 (muudetud määrusega nr 2945/94) artikli 13 esimese lause mõttes, ei kuulu määruse nr 3665/87 artikli 11 lõike 1 teise lõigu ning sama määruse artikli 3 sätete kohaselt edastatava teabe hulka. Sellegipoolest võib siseriiklik kohus seda eksportija olukorra hindamisel tõendusmaterjalina arvesse võtta.
            
         
      (1)  ELT C 239, 25.4.2004.